Case ID: 1193650
Sentence 103: Sadalanan normativ-hüquqi aktların tələblərinə əsasən 2010-cu ilin fevral ayından etibarən onun azı 25 il qulluq etmiş prokurorluq işçisi kimi güzəştli şərtlərlə əmək pensiyası hüququm yaranmış, bu hüququ reallaşdırmaq üçün müraciət etdiyi vaxtdan, yəni 2015-ci ilin avqust ayından üç il əvvəl onun reallaşdırılması üçün əsas yaranmışdır.Beləliklə, «Prokurorluq haqqında» AR Qanununun 38-ci maddəsinə əsasən prokurorluq işçilərinin maddi və sosial müdafiəsinin qanunvericiliklə hakimlər üçün nəzərdə tutulmuş qaydada həyata keçirilməsi, Hərbi prokurorluq orqanlarının hərbi qulluqçularına isə əlavə olaraq hərbi qulluqçular üçün müəyyən edilmiş pensiya, tibbi və başqa növ maddi və sosial təminatların da şamil edilməsi, «Prokurorluq orqanlarında qulluq keçmə haqqında» AR Qanununun 32.5-ci maddəsinə əsasən prokurorluq işçisinin xidmət illərinin hakimin xidmət illərinə, hakimin əmək stajının isə prokurorluq işçisinin xidmət illəri ilə qarşılıqlı hesablanması, «Məhkəmələr və hakimlər haqqında» AR Qanununun 106-cı maddəsinə əsasən hakim vəzifəsinə təyin edilmiş prokurorluq işçilərinin prokurorluq orqanlarmdakı xidmətinin hər 5 ilinə görə 15 faizi həcmində (45 faizdən çox olmamaq şərti ilə) əlavə haqqın verilməsi, «Əmək pensiyaları haqqında» AR Qanununun 9.1-ci maddəsinə əsasən əmək şəraitinə görə güzəştli şərtlərlə əmək pensiyası hüququ olanların axırıncı iş yerindən asılı olmayaraq həmin hüququ əldə etmələri, 5-ci maddəsinə əsasən isə vətəndaşların pensiya seçmək hüququna malik olmaları, həmin qanunun 21.2.3-cü maddəsinə əsasən müddətli həqiqi hərbi xidmət (1992-ci il yanvarın 1-dək keçmiş SSRİnin ərazisində müddətli həqiqi hərbi xidmət dövrü daxil olmaqla) habelə həmin Qanunun 21.2.11-ci maddəsinə əsasən hərbi xidmət müddətinin sığortaolunan sığorta stajına daxil edilməsi, Konstitutsiya Məhkəməsinin xx.xx.2012-ci il tarixli qərarı üzrə hüquqi mövqeyə görə prokurorluq işçilərinin Konstitutsiyaya əsasən məhkəmə hakimiyyətinə aid funksiyaları həyata keçirməklə hakimlərlə oxşar vəziyyətdə olmaları, onlar arasında güzəştli şərtlərlə pensiya məsələsində sosial təminatda olan fərqləndirmənin hər hansı obyektiv və əsaslı səbəblərə söykənməməsi, 23 il prokurorluq işçisi kimi qulluq etmiş və hakimliyə keçmiş şəxsin 25 il qulluq etmiş prokurorluq işçisi kimi güzəştli şərtlərlə pensiya təyininə dair iddiasının mümkün hesab edilməklə və qanunvericilikdə aparılan təkmilləşdirilmədən sonra yeni iddia verilməsinin tövsiyə edilməsi və x xxxx 2017-ci ildə hakimlərlə prokurorluq işçilərinin sosial müdafiəsi sahəsində fərqin qanunvericiliklə aradan qaldırılması, Konstitutsiya Məhkəməsinin daha sonrakı, yəni xx xxxx 2014-cü il tarixli qərarındakı hüquqi mövqeyə görə şəxsin pensiya hüququnun əldə edilməsi ilə bağlı yeni hüquqi tənzimlənmənin qüvvəyə minməsinə qədər qüvvədə olan qanunvericiliyin tələblərinə müvafiq qaydada əldə edilmiş pensiya hüququnun saxlanılması və bununla da Konstitutsiya Məhkəməsinin xx xxx 2012-ci il tarixli qərarı üzrə iddiaçının tələbinin qanuni və əsaslı olması nəticəsinin hasil olması və qeyd olunan digər əsaslar cavabdehin imtinası və etirazının tamamilə əsassız və hazırkı tələbin isə qanuni və əsaslı olmaqla iddianın təmin edilməli olmasını göstərir.Yuxarıda göstərilənləri nəzərə alaraq, İPM-nin 58, 59, 63 və 64-cü maddələrini rəhbər tutaraq, məhkəmədən «Prokurorluq haqqında» Azərbaycan RespublikasıQanununun 38-ci maddəsinə, «Prokurorluq orqanlarında qulluq keçmə haqqında» Azərbaycan Respublikası Qanununun 32.5-ci maddəsinə, «Məhkəmələr vəhakimlər haqqında» Azərbaycan Respublikası Qanununun 106-cı maddəsinə, «Əmək pensiyaları haqqında» Azərbaycan Respublikası Qanununun 9.1, 9.4.1, 5, 21.2.3, 21.2.11ci maddələrinə, Azərbaycan Respublikası Konstitutsiya Məhkəməsinin xx xxx 2012-ci il və xx xxxx 2014-cü il tarixli qərarlarına yekun məhkəmə qərarında iddianın əsaslandırıldığı və cavabdehin etiraz etdiyi hissədə müzakirə olunmaqla münasibət bildirilməsi, habelə qeyd edilənləri və iddia tələbini əsaslandırmaq üçün istinad olunan digər normativ-hüquqi aktları nəzərə alaraq iddianın təmin edilməsinə dair qərar qəbul edilməsi xahiş olunur.